ਕੋ ਉਨ
ਕੋ ਉਨ ਕੋਰੀਆ ਦਾ ਇੱਕ ਜੈੰਨ ਕਵੀ ਹੈ, ਜਿਸਦਾ ਜਨਮ 1933 ਵਿੱਚ ਹੋਇਆ ਸੀ| ਜਵਾਨੀ ਦੀ ਉਮਰੇ ਉਸਨੇ ਕੋਰੀਅਨ ਜੰਗ ਦੀ ਤਬਾਹੀ ਨੂੰ ਆਪਣੀ ਅਖੀਂ ਦੇਖਿਆ। ਉਸਨੇ ਪੀਪਲਜ਼ ਆਰਮੀ ਲਈ ਆਪਣੀਆਂ ਸੇਵਾਵਾਂ ਦੀ ਪੇਸ਼ਕਸ਼ ਵੀ ਕੀਤੀ। ਪਰ ਵਜ਼ਨ ਘੱਟ ਹੋਣ ਕਾਰਨ ਉਸਨੂੰ ਫੌਜ ਵਿੱਚ ਭਰਤੀ ਨਹੀਂ ਕੀਤਾ ਗਿਆ। ਜੰਗ ਤੋਂ ਬਾਦ ਕੋ ਉਨ ਇੱਕ ਜੈੰਨ ਬੋਧ ਭਿਖਸ਼ੂ ਬਣ ਗਿਆ। ਇੱਕ ਦਹਾਕੇ ਦੇ ਕਰੀਬ ਭਿਖਸ਼ੂ ਦੀ ਜਿੰਦਗੀ ਜਿਉਂ ਤੋਂ ਬਾਦ ਮੁੜ ਸੰਸਾਰਿਕ ਜੀਵਨ ਵਿੱਚ ਪਰਤ ਆਇਆ। ਫੇਰ ਕੋ ਉਨ ਦਖਣੀ ਕੋਰੀਆ ਦੇ ਪ੍ਰਧਾਨ ਦੇ ਆਪਹੁਦਰੇ ਸ਼ਾਸਨ ਦੇ ਖਿਲਾਫ਼ ਉਠ ਖਲੋਤਾ ਤੇ ਉਸਦੇ ਖਿਲਾਫ਼ ਚਲਦੀਆਂ ਮੁਹਿਮਾਂ ਵਿੱਚ ਸਰਗਰਮ ਹੋ ਗਿਆ। ਆਪਣੀਆਂ ਇਨ੍ਹਾਂ ਸਰਗਰਮੀਆਂ ਕਾਰਨ ਉਸਨੂੰ ਬਹੁਤ ਤਸੀਹੇ ਝਲਣੇ ਪਏ ਤੇ ਕਈ ਵਾਰ ਜੇਲ ਜਾਣਾ ਪਿਆ। 1980 ਵਿੱਚ ਦਖਣੀ ਕੋਰੀਆ ਵਿੱਚ ਲੋਕਤੰਤਰ ਦੇ ਵਧਣ ਫੁਲਣ ਤੋਂ ਬਾਦ ਆਖਿਰਕਾਰ ਉਸਨੂੰ ਆਜ਼ਾਦੀ ਨਸੀਬ ਹੋਈ ਤੇ ਸਰਕਾਰ ਨੇ ਉਸਨੂੰ ਵਿਦੇਸ਼ੀ ਦੌਰਿਆਂ ਦੀ ਇਜਾਜ਼ਤ ਦੇ ਦਿੱਤੀ। ਇਸ ਤੋਂ ਬਾਦ ਕੋ ਉਨ ਨੇ ਅਮਰੀਕਾ ਦਾ ਦੌਰਾ ਕੀਤਾ ਤੇ ਉਹ ਭਾਰਤ ਦੀ ਯਾਤਰਾ 'ਤੇ ਵੀ ਗਿਆ, ਜਿਸਨੂੰ ਉਹ ਤੀਰਥਯਾਤਰਾ ਦਾ ਦਰਜਾ ਦਿੰਦਾ ਹੈ। ਉਸਦੀ ਕਵਿਤਾਵਾਂ ਦੀ ਕਿਤਾਬ ਦਾ ਨਾਂ ਵਾਟ?: 108 ਜੈੰਨ ਪੋਇਮਜ਼ ਹੈ, ਜਿਸਦਾ ਅੰਗ੍ਰੇਜ਼ੀ ਅਨੁਵਾਦ ਬ੍ਰਾਦਰ ਏੰਥਨੀ ਆਫ਼ ਤਾਇਜ਼ੇ ਨੇ ਕੀਤਾ ਹੈ।